Adrián Campos je debitiral v sezoni 1987, ko je na šestnajstih dirkah kar štirinajstkrat odstopil, enkrat je bil diskvalificiran, edino uvrstitev pa je dosegel na domači dirki za Veliko nagrado Španije, kjer je zasedel štirinajsto mesto. V naslednji sezoni 1988 je nastopil le na prvih petih dirkah sezone, uvrstitev pa je dosegel le na dirki za Veliko nagrado San Marina, kjer je zasedel šestnajsto mesto, nato pa se je upokojil kot dirkač.